**Latvijas Republikas Saeimas**

**Mandātu, ētikas un iesniegumu komisijas pārskats**

**par saņemtajiem iesniegumiem Saeimas Sabiedrisko attiecību birojā**

**laika posmā (2012.gada 1.janvāris - 2012.gada 31.janvāris)**

|  |  |
| --- | --- |
| **Saņemti iesniegumi**  |  |
| kopskaitā | **764** |
|  individuālie  | 751 |
|  kolektīvie  | 7 |
|  anonīmie | 6 |
|  |  |
| **Saņemto iesniegumu tematika** |  |
| Likumdošanas priekšlikumi | 71 |
| Viedokļi | 147 |
| Sūdzības | 41 |
| Informācijas pieprasījumi | 33 |
| Dažādi iesniegumi | 472 |
| Atbilžu sniegšanas termiņu pārkāpumi | 0 |
|  |  |
| **Iesniegumu saņemšanas veidi** |  |
| Personīgi | 70 |
| Pa pastu | 641 |
| Pa e-pastu *info@saeima.lv* | 52 |
| Pa faksu | 1 |
|  |  |
| **Saņemto iesniegumu adresāti** |  |
| Saeima | 50 |
| Saeimas Prezidijs | 2 |
| Deputāti | 662 |
| Frakcijas | 34 |
| Komisijas | 61 |
| Struktūrvienības | 56 |
|  |  |
| **Valoda** |  |
| Latviešu valoda | 699 |
| Svešvalodas | 65 |
|  |  |
| **Sagatavotas** **atbildes** | **85** |
|  tajā skaitā kompetentajām institūcijām pārsūtīti iesniegumi  | 5 |
|  |  |
|  |  |

Mandātu, ētikas un iesniegumu komisijas

priekšsēdētājsVitālijs Orlovs

|  |  |
| --- | --- |
| **Tematika** | **Saņemto iesniegumu skaits** |
| **I. Likumdošanas priekšlikumi** | **71** |
| **Ārlietu jautājumi**  | **9** |
| Latvijas Sociālo reformu biedrība norāda, ka likumprojekts „Par Pārskatīto Eiropas Sociālo hartu” paredz neratificēt vairākas būtiskas cilvēktiesības, piemēram, tiesības uz taisnīgu atlīdzību par darbu, invalīdu tiesības uz sociālo integrāciju, vecu cilvēku tiesības uz sociālo aizsardzību, strādājošo tiesības uz sociālo drošību, bērnu un jauniešu tiesības uz bezmaksas pamatskolas un vidusskolas izglītību un uzsver, ka sabiedrībā par šo likumprojektu un sociālo politiku diskusija nav bijusi.Latvijas Īrnieku apvienība aicina likumprojektā „Par Pārskatīto Eiropas Sociālo hartu” iekļaut tiesības uz mājokli. |  |
| **Budžeta un finanšu (nodokļu) jautājumi**  | **9** |
| Latvijas Pašvaldību sociālās aprūpes institūciju apvienība aicina veikt grozījumus „Transportlīdzekļa ekspluatācijas nodokļa un uzņēmumu vieglo transportlīdzekļu likumā”, nosakot, ka transportlīdzekļa ekspluatācijas nodokli nemaksā par invalīdiem paredzētu transportlīdzekli, kura īpašnieks, turētājs vai vadītājs ir iekļauts sociālo pakalpojumu sniedzēju reģistrā.Latgales reģiona iedzīvotāji kritizē likumprojektu „Grozījumi likumā „Par akcīzes nodokli””, kas stājies spēkā 2011.gada 1.janvārī, aicina to atcelt un norāda uz ekonomiskām un sociālām problēmām Latgales reģionā, kas tiek saasinātas pieņemot, nepārdomātus likumprojektus.SIA „DEO” iebilst pret likumprojektu „Grozījumi likumā „Par pievienotās vērtības nodokli””, kas paredz, ka fiziskajai personai, nododot no personīgā īpašuma metāllūžņus, jāmaksā iedzīvotāju ienākuma nodoklis 10 procenti no metāllūžņu īpašnieka saņemtās summas, un aicina metāllūžņu pārstrādei piemērot pievienotās vērtības nodokli 6 procentu apmērā vai nodokli fiziskajām personām par metāllūžņu nodošanu samazināt līdz 6 procentiem.Privātpersona lūdz skaidrot, kā nekustamā īpašuma nodoklis tiks piemērots saimniecības ēkām, kuras ir vairāku īpašnieku kopīpašums, un ierosina atcelt 25 kvadrātmetru ierobežojumu, no kura jāsāk maksāt nodoklis.  |  |
| **Juridiskie jautājumi**  | **19** |
| Latvijas Cilvēktiesību komiteja aicina uzlikt par pienākumu tiesu izpildītājiem, īpašnieku ievedot nekustamā īpašuma valdījumā, iepriekš informēt dzīvokļa īrnieku par viņa tiesībām un pienākumiem.Latviešu apvienība Austrālijā un Jaunzēlandē sniedz priekšlikumus likumprojektam „Grozījumi Pilsonības likumā” attiecībā uz dubultpilsonības aizlieguma atcelšanu ne tikai Eiropas Savienības, Eiropas Tirdzniecības asociācijas un Ziemeļatlantijas līguma organizācijas dalībvalstu pilsoņiem, bet arī Austrālijas un Jaunzēlandes pilsoņiem un aicina definēt likumā lietoto terminu „pēcnācēji”.Laikraksts „Latvietis” pauž viedokli par likumprojektu „Grozījumi Pilsonības likumā”, uzsverot, ka tas nav taisnīgs dubultpilsonības jautājumā, tāpēc būtu nepieciešams atļaut arī Latvijas un Austrālijas dubultpilsonību. Latvijas Pašvaldību savienība kritizē likumprojektu „Grozījumi Latvijas Administratīvo pārkāpumu kodeksā” un norāda, ka tajā ievērojami samazinātas pašvaldību tiesības, proti, pašvaldībām vairs netiek paredzētas tiesības saistošajos noteikumos pilnvarot pašvaldību amatpersonas uzlikt sodus par noteikumu pārkāpšanu.SIA „Palink” uzskata, ka Rīgas pilsētas Kurzemes rajona tiesas lēmums par SIA „Palink” maksātnespēju ir nepamatots un nelikumīgs un aicina tiesību aktos izdarīt gorzījumus, kas pieļautu, ka šajā un līdzīgās tiesu lietās lēmums būtu pārsūdzams. Latvijas Apvienotā policistu arodbiedrība aicina nepieņemt likumprojektu „Parādu atgūšanas likums” pirms nav izskatīti grozījumi Civilprocesa likumā, kā arī ar likumu noteikti parādniekam un viņa apgādībā esošajām personām atstājamie iztikas līdzekļi.Privātpersona aicina izdarīt grozījumus Civilprocesa likumā, aizstājot vārdu „advokāts” ar vārdu „juridiskā persona”, pamatojoties uz Satversmes tiesas spriedumu, ka jēdziens „advokāts” ir jātulko paplašināti, lai tiktu ievērotas Satversmē paredzētās tiesības personām saņemt juridisko palīdzību, brīvi izvēloties pārstāvi no iespējami plašāka klasificētu juristu loka un atsevišķos likumā noteiktos gadījumos – arī no citu personu loka.Privātpersona iebilst pret likumprojektu „Grozījumi Civillikumā”, kas noteic, ka adoptētā bērna vārdu nevar mainīt, bet adoptētājs var lūgt adoptējamā vārdam pievienot otru vārdu. Privātpersona lūdz izvērtēt Civillikuma regulējumu attiecībā uz to personu loku, kuras ir tiesīgas apstrīdēt ārlaulībā dzimuša bērna paternitātes atzīšanu, jo šo personu vidū bērna bioloģiskais tēvs nav iekļauts.Privātpersona aicina likumdošanas aktos paredzēt iespēju atsaukt Eiropas Parlamenta, Saeimas un pašvaldību deputātus gadījumos, kad deputāti lauž zvērestu, nepilda solījumus vai veic nelikumīgas darbības.Privātpersona aicina tiesību aktos paredzēt, ka pilsoņiem par dalību parakstu vākšanā un referendumā jāmaksā nodeva. |  |
| **Cilvēktiesību un sabiedrisko lietu jautājumi**  | **1** |
| Latvijas Elektronisko komunikāciju asociācija pauž viedokli par Igaunijas kompānijas MTU „Balti Autorite ja Leviilit” rīcību, izvirzot jaunus nosacījumus kabeļtelevīzijas operatoriem, slēdzot līgumus par televīzijas kanālu LNT, TV3, TV5 un Latvijas Mūzikas kanāls retranslēšanu, un aicina izdarīt grozījumus Elektronisko plašsaziņas līdzekļu likumā, lai aizsargātu Latvijas informatīvās telpas suverenitāti.  |  |
| **Izglītības, kultūras un zinātnes jautājumi**  | **1** |
| Latvijas Kinoproducentu asociācija ierosina papildus valsts budžetā atvēlētajiem līdzekļiem filmu nozarē piešķirt atsevišķu finansējumu mērķprogrammai - valsts pasūtījuma filmas.**Aizsardzības, iekšlietu un korupcijas novēršanas jautājumi** Ieslodzītais sūdzas par Latvijas Sodu izpildes kodeksā izdarītajiem grozījumiem, kas regulē ieslodzīto pārvietošanu no slēgta tipa cietuma uz atklāta tipa cietumu, un norāda, ka visiem ieslodzītajiem šie grozījumi netiek piemēroti vienlīdzīgi un tādējādi tiek pārkāpts tiesiskās paļāvības princips, tāpēc lūdz veikt izmaiņas Latvijas Sodu izpildes kodeksā. | **1** |
| **Valsts pārvaldes un pašvaldību jautājumi** | **5** |
| Latvijas Komercbanku asociācija aicina veikt izmaiņas likumdošanas aktos, lai uzlabotu situāciju komunālo maksājumu jomā, paredzot iespēju kreditoriem un parādniekiem vienoties ārpustiesas procesā, pašvaldībām iesaistīties lēmumu pieņemšanā par izlikšanu no dzīvesvietas, kā arī veicinot vispārīgā piedziņas procesa efektivitāti.Latvijas Siltumuzņēmēju asociācija sniedz priekšlikumus likumprojektam „Grozījumi Civilprocesa likumā” saistībā ar komunālo maksājumu parādu atgūšanu un ierosina atjaunot kārtību, kad atsavinātā dzīvokļa īpašuma jaunā īpašnieka reģistrācijai zemesgrāmatā tiktu pieprasīta izziņa par visu komunālo pakalpojumu nomaksu, un noteikt, ka parāda esamības gadījumā jaunas tiesības uz dzīvokļa īpašumu netiek reģistrētas.Latvijas Pašvaldību savienība aicina Dzīvokļa īpašuma likumā izdarīt grozījumus attiecībā uz dzīvokļa īpašnieka tiesībām un dzīvokļa īpašuma atsavināšanas nosacījumiem, Civilprocesa likumā - attiecībā uz dzīvokļa īpašnieka parādiem, Dzīvojamo māju pārvaldīšanas likumā - attiecībā uz pārvaldīšanas parauglīguma noteikumiem, Enerģētikas likumā attiecībā - uz enerģijas lietotāja definīciju.Privātpersonas norāda, ka likums „Par valsts un pašvaldību dzīvojamo māju privatizāciju”, kas noteic, ka dzīvokļa īpašniekam jāmaksā zemes īpašniekam nomas maksa 6 procentu apmērā no zemes kadastrālās vērtības, kā arī jākompensē neiekustamā īpašuma zemes nodoklis, ir pretrunā ar indivīdu vienlīdzības principu, un aicina piemērot kadastrālo vērtību pazeminošus koeficientus teritorijai, kas atrodas ap māju un ko nevar pilnvērtīgi izmantot. |  |
| **Tautsaimniecības, agrārās, vides un reģionālās politikas jautājumi** | **20** |
| Latvijas Darba devēju konfederācija sniedz priekšlikumus likumprojektam „Būvniecības likums” un norāda, ka būvinženieru sertificēšana ir novecojusi un tā būtu jāaizstāj ar Būvinženieru reģistru.SIA „Latvijas neatkarīgais speciālistu atestācijas un sertifikācijas centrs” iebilst pret izmaiņām likumprojektā „Būvniecības likums”, kas noteic, ka būvspeciālistu sertifikāciju var veikt tikai profesionālās organizācijas un norāda, ka tādā veidā tiktu liegta iespēja būvspeciālistu sertifikāciju veikt sertifikācijas institūcijām, kas gan nav profesionālās organizācijas, taču savu kompetenci personāla sertifikācijā ir apliecinājušas Latvijas Nacionālajā Akreditācijas birojā.Latvijas Pašvaldību savienība, Latvijas Tirdzniecības un rūpniecības kamera, Latvijas Arhitektu savienība sniedz priekšlikumus likumprojektam „Grozījumi Publisko iepirkumu likumā” saistībā ar iepirkumiem, kuriem nepiemēro likumā regulētās iepirkuma procedūras, kā arī ar papildu dokumentiem un informāciju, kas iesniedzama iepirkuma veicējam. Latvijas Zāļu lieltirgotāju asociācija aicina papildināt likumprojektu „Grozījumi Publisko iepirkumu likumā” ar īpašiem noteikumiem, kas regulētu publisko iepirkumu farmācijas jomā. Amerikas Tirdzniecības palāta Latvijā sniedz priekšlikumus likumprojektiem „Grozījumi „Likumā par ostām””, „Grozījumi Rīgas brīvostas likumā”, „Grozījumi Ventspils brīvostas likumā” saistībā ar komercdarbības veikšanu un līgumu slēgšanu par komercdarbību ostas teritorijā, atklātu valdes sēžu organizēšanu, ostas pārskata iesniegšanu saskaņā ar likumu „Par uzņēmumu gada pārskatiem”.Dzīvnieku aizsardzības ētikas padome iesniedz priekšlikumu likumprojektam „Grozījumi Dzīvnieku aizsardzības likumā”, paredzot, ka lauksaimniecības dzīvnieku atļauts nokaut bez apdullināšanas galējas nepieciešamības gadījumā, kā arī gadījumā, kad slimības vai traumas dēļ iespējama dzīvnieka nobeigšanās. Latvijas Biodegvielas un bioenerģijas asociācija norāda, ka likumprojektā „Grozījumi Biodegvielas likumā” joprojām nav ieviestas Ministru kabineta prasības par autotransporta līdzekļos lietojamās degvielas radītās siltumnīcefekta gāzu emisijas kontroli un samazināšanu, kā arī pauž satraukumu par biodegvielas nozari kopumā, ja netiks saņemts valsts atbalsts nozares attīstībai.Latvijas Tūrisma gidu asociācija, Latvijas Profesionālo gidu asociācija un Profesionālās tālākizglītības un pilnveides izglītības iestāde „Gidu skola” sniedz priekšlikumus likumprojektam „Grozījumi Tūrisma likumā” attiecībā uz vienotu tūrisma gidu darbības reglamentēšanu un gidu sertificēšanu.Vides konsultatīvā padome sniedz komentārus par likumprojektu „Grozījumi Zvejniecības likumā” un norāda, ka esošais Zvejniecības likums ir novecojis un neatbilst zivsaimniecības jēdzienam mūsdienu izpratnē, kādā to praksē īsteno Eiropas Savienības dalībvalstīs, tāpēc ir nepieciešams spēkā esošo Zvejniecības likuma redakciju pārstrādāt atbilstoši zivsaimniecības jēdzienam, par mērķi nosakot valsts ūdens bioloģisko resursu ilgtspējīgas izmantošanas nodrošināšanu un bioloģiskās daudzveidības saglabāšanu.Latvijas Makšķernieku asociācija iesniedz zivju resursu aizsardzības pārskatu „Dzīvais ūdens 2011”, kur apkopoti priekšlikumi zivsaimniecības un vides aizsardzības nozaru savstarpējas labas pārvaldības prakses un ilgtermiņa perspektīvas nodrošināšanai Latvijā. |  |
| **Sociālie, darba un veselības aizsardzības jautājumi** | **6** |
| Latvijas Rehabilitācijas profesionālo organizāciju apvienība aicina neturpināt apspriest izmaiņas Ārstniecības likumā, kas paredz ārstniecības atbalsta personu svītrošanu no ārstniecības likuma un to sertifikācijas procesa pārtraukšanu, kā arī izsaka priekšlikumus par klīnisko psihologu statusa noteikšanu un aicina tos iekļaut Ārstniecības likumā noteikto ārstniecības atbalsta personu skaitā.Valsts aģentūra „Latvijas Infektoloģijas centrs” aicina tās reorganizācijai paredzēto finansējumu novirzīt HIV/AIDS pacientu aprūpes uzlabošanai.Latvijas Ārstu biedrība pauž viedokli par nepieciešamību sargāt mātes un bērnus no kaitīgā smēķēšanas ieraduma un no pasīvās smēķēšanas, kā arī sniedz priekšlikumus problēmas ierobežošanai. Privātpersona ierosina izdarīt grozījumus likumā „Par privātajiem pensiju fondiem”, kas noteiktu, ka privātpersonai ir tiesības saņemt līdzekļus no sava konta jebkurā laikā, ne tikai sasniedzot noteiktu vecumu. Privātpersona lūdz atbalstu, lai panāktu, ka varētu vecāki, kas audzina bērnus invalīdus, priekšlaicīgi pensionēties arī tad, ja nav sasnieguši 30 gadu darba stāžs. |  |
|  |  |
| **II. Viedokļi**  | **147** |
| **Par Saeimas darbu**  | **36** |
| Latvijas Žurnālistu asociācija, Reģionālo televīziju asociācija, biedrība „Latgolys Saeima”, biedrība „Latgolys Producentu grupa”, biedrība „Latgales tradicionālās kultūras centrs”, biedrība „Latgales kultūras centra izdevniecība”, biedrība „Upītes jauniešu folkloras kopa” atzinīgi vērtē Nacionālo elektronisko plašsaziņas līdzekļu padomes locekļu atlases procesu un aicina balsojumam piecus kandidātus. Sabiedriski konsultatīvā padome aicina Saeimas balsojumam par Nacionālo elektronisko plašsaziņas līdzekļu padomes locekļiem virzīt visus otrajā kārtā izraudzītos kandidātus.Latvijas Tradicionālās kultūras asociācija aicina deputātus frakcijās aktualizēt jautājumu par tautas tradicionālo vērtību nozīmīgumu jaunās paaudzes audzināšanā un izglītošanā, sabiedrības un valsts attīstībā konkrētās darbības jomās. Privātpersona pauž viedokli par likumdošanas procesu Saeimā un uzsver, ka tas jāsakārto, lai Saeima pieņemtu tautai draudzīgākus likumus, kā arī pauž viedokli par bezrecepšu medikamentu tirgošanas nepieciešamību Latvijas lauku reģionos, kur nav pieejamas aptiekas. Privātpersona aicina Saeimas Parlamentārās izmeklēšanas komisiju par Latvijas Krājbankas uzraudzības nodrošināšanas, darbības apturēšanas un maksātnespējas procesa ietekmi uz Latvijas Republikas finanšu sistēmu izskatīt jautājumu par naudas izmaksu AS „Banka Baltija” klientiem, kā arī aicina veidot Valsts krājkasi.  |  |
| **Par valsts un pašvaldību iestāžu darbu** | **40** |
| Valsts aģentūra „Latvijas Infektoloģijas centrs” un tā arodorganizācija iebilst pret centra reorganizāciju, tā funkcijas sadalot starp jaunveidojamo Slimību profilakses un kontroles centru un SIA „Austrumu klīniskā universitātes slimnīca”, un norāda, ka tādejādi tiktu kaitēts ne vien infekcijas slimību slimniekiem, bet arī visai sabiedrības drošībai kopumā.Hepatīta biedrība pauž bažas par Veselības ministrijas ieceri valsts aģentūru „Latvijas Infektoloģijas centrs” pievienot SIA „Austrumu klīniskā universitātes slimnīca” un aicina to nepieļaut. Biedrība „Vecāki par izglītību” iebilst pret vispārējās izglītības sistēmā paredzētajām reformām un norāda, ka tās nav balstītas uz rūpīgu situācijas analīzi, sabiedrības piekrišanu un reformu būtības izskaidrošanu, tāpēc aicina izveidot konsultatīvo padomi par vispārējās izglītības jautājumiem, veikt izglītības izdevumu auditu un izstrādāt izglītības politikas kvalitātes novērtēšanas pamatprincipus.Latvijas Rektoru padome pauž viedokli par plānotajām Izglītības un zinātnes ministrijas reformām, uzsverot, ka šādas izmaiņas nedrīkst sasteigt, lai izvairītos no augstākās izglītības lomas vājināšanās, un izsaka gatavību piedalīties turpmākās diskusijās par šo jautājumu. SIA „Zemgales atjaunojamie energoresursi” kritizē Ministru kabineta 2011.gada 3.maija noteikumus Nr.344, kas noteic, ka no akcīzes nodokļa dīzeļdegvielai netiek atbrīvoti uzņēmēji, kuri lauksaimniecības platībās audzē kārklus un uzsver, ka šis jautājums būtu jārisina, lai veicinātu valstī atjaunojamo energoresursu nozares attīstību. Latvijas - Baltkrievijas lietišķās sadarbības padome un Latvijas Darba devēju konfederācija iebilst pret ekonomisko sankciju piemērošanu Baltkrievijai, kas šobrīd tiek aktualizētas Eiropas Savienības darbakārtībā, jo tas var ietekmēt Latvijas tautsaimniecību, tāpēc aicina atbildīgās institūcijas ieņemt tālredzīgu nostāju šajā jautājumā. Kultūras darbinieki pauž neizpratni par to, ka VAS „Latvijas valsts meži” ziedojums Valsts kultūrkapitāla fonda mērķprogrammu finansēšanai 2012.gadā nav paredzēts literatūras nozarei un tās mērķprogrammu atjaunošanai, kas nodrošina latviešu valodas un literatūras pastāvēšanu un pieejamību ikvienam Latvijas iedzīvotājam, un lūdz veikt korekcijas finanšu sadalē. Privātpersonas izsaka viedokli par Valsts prezidenta A.Bērziņa nostāju attiecībā uz nepiedalīšanos referendumā par krievu valodu kā otru valsts valodu un aicina visas trīs valsts augstākās amatpersonas sniegt vienotu paziņojumu par latviešu valodas kā vienīgās valsts valodas lietošanu. |  |
| Privātpersona pauž negatīvu viedokli par to, ka amatpersonas pieļauj referendumu par krievu valodu kā otru valsts valodu Latvijā. **Par situāciju valstī** | **23** |
| Privātpersona kritizē nodokļu politiku valstī, kā arī pauž viedokli par AS „Latvenergo” augstajiem tarifiem. Privātpersona pauž viedokli par to, ka jauniešu sūdzības par ierobežotām iespējām atrast darbu izglītības trūkuma dēļ ir nepamatotas, jo ir augstskolas, kuru piedāvātās budžeta vietas netiek izmantotas. Privātpersona pauž viedokli par minimālās darba algas jautājumiem, uzsverot, ka būtu jānosaka atšķirīgas minimālās algas robežas dažādu profesiju pārstāvjiem. Privātpersona izsaka viedokli par ubagošanas ierobežošanu un iebilst pret priekšlikumu atļaut ubagot tikai pie baznīcām.Privātpersona pauž viedokli par Latvijas resursu izmantošanu, uzsverot, ka būtu vairāk jāiegulda zinātnes attīstībā un jāļauj attīstīties maziem un vidējiem uzņēmumiem.  |  |
| **Citi viedokļi** | **48** |
| Privātpersona uzskata, ka AS „Air Baltic Corporation” valde izdara likumpārkāpumus, jo gatavojas apmaksāt mazākuma akcionāra „Baltijas Aviācijas sistēmas” parādu trešajai personai, izšķērdējot valsts līdzekļus. SIA „Lattelecom” pauž viedokli par elektronisko plašsaziņas līdzekļu veidoto televīzijas programmu zemes apraides ciparformāta pieejamību un tās saistību ar SIA „Lattelecom” nodrošināto signālu.Latvijas Tirdzniecības un rūpniecības kamera pauž viedokli par starptautiskā koncerna „Modern Times Group” parakstīto vienošanos par AS „Latvijas Neatkarīgās televīzijas” iegādi, norādot, ka tas ietekmēs nacionālo informatīvo telpu, Latvijas plašsaziņas līdzekļu tirgu un reklāmas tirgu un būtu vērtējams no konkurences tiesību viedokļa. Latvijas Televīzijas radošo darbinieku arodbiedrība iebilst pret bijušo Nacionālās elektronisko plašsaziņas līdzekļu padomes locekļu virzīšanu darbam jaunajā padomē un norāda, ka iepriekšējā padome nav izrādījusi interesi sakārtot vienu no lielākajiem sabiedriskajiem medijiem un nav izvērtējusi AS „Latvijas Televīzija” vadības lēmumus.Privātpersona ierosina vairākus latviešu valodā lietotus vārdus aizstāt ar jaunvārdiem un norāda uz kļūdām latviešu valodas lietojumā AS „Latvijas Radio” raidījumos.Privātpersona pauž viedokli par terminu lietojumu Satversmē un citos likumos, par parlamenta vēlēšanu sistēmu un iespējamām izmaiņām, par deputātu darbu, par tautas vēlētu prezidentu.Latviešu nacionālā apvienība Kanādā un Pasaules brīvo latviešu apvienība aicina referendumā par grozījumiem Satversmē balsot pret krievu valodu kā otru valsts valodu.Privātpersonas pauž viedokli par etniska rakstura jautājumiem un referendumu par Satversmes grozījumiem, kas paredz krievu valodai piešķirt otras valsts valodas statusu. |  |
| Privātpersonas pauž sašutumu par to, ka pastkastītēs tiek izvietoti reklāmas materiāli un skrejlapu par krievu valodu kā otro valsts valodu. |  |
| **III. Sūdzības** | **41** |
| **Par Saeimas darbu**  | **7** |
| Ziņu, informatīvo un analītisko raidījumu darbinieku arodbiedrība uzskata, ka Saeimas Cilvēktiesību un sabiedrisko lietu komisija nav informējusi par Nacionālo elektronisko plašsaziņas līdzekļu padomes locekļu atlases kritērijiem un kritizē iepriekšējās padomes darbu, kā arī aicina padomes sastāvu pilnībā nomainīt.Privātpersona sūdzas par sadzīves apstākļiem, kas radušies saistībā ar elektroenerģijas padeves traucējumiem, un norāda, ka nav izstrādāti atbilstoši grozījumi Meža likumā, lai nodrošinātu elektroapgādi lauku teritorijās, jo grozījumos nav paredzēts izveidot elektrosadales tīklos sakārtotas aizsargjoslas nepieciešamā platumā.Ieslodzītais pauž neapmierinātību ar Saeimas Cilvēktiesību un sabiedrisko lietu komisijas atbildi uz iesniegumu un lūdz sniegt skaidrojumu, vai Ieslodzījuma vietu pārvalde var prasīt, lai ieslodzītais veic darbu bez atlīdzības. |  |
| **Par valsts un pašvaldību iestāžu darbu** | **15** |
| Latvijas Sporta izglītības iestāžu direktoru padome, Latvijas Paralimpiskā komiteja iebilst pret Izglītības un zinātnes ministrijas reorganizāciju, kurās rezultātā plānots apvienot Sporta departamentu un Jaunatnes politikas nodaļu, un uzskata, ka tas mazinās sporta nozares lomu valsts pārvaldē.Invalīdu tiesību aizsardzības centrs iebilst pret grozījumiem Ministru kabineta 2006.gada 31.oktobra noteikumos Nr.899 „Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība” un uzskata, ka tiek pārkāptas invalīdu tiesības, kā arī norāda uz medikamentu un veselības aprūpes pakalpojumu pieejamības pasliktināšanos. Privātpersona sūdzas par Ārlietu ministrijas Atestācijas komisijas lēmumu neatbalstīt tās kandidatūru Pārstāvniecības vadītāja amatam Baltkrievijā un lūdz izskatīt minēto jautājumu saskaņā ar Nacionālās drošības likumu.Privātpersona sūdzas par Patērētāju tiesību aizsardzības centra un Ekonomikas ministrijas darbinieku nevēlēšanos risināt problēmu saistībā ar to, ka veikala darbinieki nevēlas mainīt preci, kas nedarbojas.Privātpersona sūdzas par Alūksnes novada domes rīkoto konkursu uz Alūksnes pilsētas sākumskolas direktora amatu, Rīgas pašvaldības aģentūru „Rīgas gaisma”, kas nenodrošina apgaismojumu Parādes ielas un Lēpju ielas namu pagalmos, Valsts policijas darbību saistībā ar lietas izmeklēšanu, Valsts policijas Zemgales reģiona pārvaldes Jelgavas iecirkņa Kriminālpolicijas nodaļas darbiniekiem saistībā ar iesniegumu izskatīšanu par iespējamiem noziedzīgiem nodarījumiem.  |  |
| Ieslodzītais sūdzas par veselības aprūpi un fizisku ietekmēšanu ieslodzījuma vietā, par nepārcelšanu no slēgta tipa cietuma uz atvērtā tipa cietumu.**Par tiesībaizsardzības iestāžu darbu** | **7** |
| Privātpersona sūdzas par Jelgavas tiesas tiesneses L.Apšenieces uzvedību tiesas sēdē, kas norāda uz tiesneses iespējamo personisko nepatiku pret tiesas procesā iesaistīto pusi un rada pamatotas bažas par tiesneses spēju objektīvi izskatīt lietas, kā arī aicina izvērtēt tiesneses atbilstību amatam.Privātpersona sūdzas par Ģenerālprokuratūras Organizētās noziedzības un citu nozaru specializētās prokuratūras virsprokuroru A.Černišovu saistībā ar sūdzības izvērtēšanu par krimināllietas atjaunošanu, jo nav veikta operatīva analīze, un aicina atjaunot kriminālprocesu.Privātpersona sūdzas par to, ka Augstākās tiesas Senāta Civillietu departaments nav sniedzis atbildes uz diviem iesniegumiem, kuros lūgts informēt par lietas izskatīšanas datumu.Privātpersona sūdzas par Rīgas pilsētas Centra rajona prokuratūras virsprokurora pienākumu izpildītāja A.Bundes lēmumu neuzsākt kriminālprocesu.Ieslodzītais sūdzas par prokurora darbu un pret ieslodzīto ierosinātās krimināllietas novilcināšanu. |  |
| **Citas sūdzības** | **12** |
| Privātpersona pauž neapmierinātību par naudas summu, kāda jāmaksā par zemesgabala ierakstīšanu zemesgrāmatā, kā arī ilgo laiku, ko tā prasa un sūdzas par veselības aprūpes sistēmu Latvijā.Privātpersona kritizē kārtību, kādā daudzdzīvokļu namu īpašniekiem atdoti īpašumi, bet dzīvokļu īrniekiem nav piedāvāts izvēlēties īrēšanai citu dzīvojamo platību. Privātpersonas sūdzas par to, ka vairs nav iespējama priekšlaicīga pensionēšanās, lai gan ģimenē audzināts bērns invalīds vai ticis strādāts kaitīgos apstākļos. Privātpersona sūdzas par zagtu metāllūžņu uzpirkšanu, veselības aprūpes pakalpojumu cenu, neizmaksāto pensiju.  |  |
|  |  |
| **IV. Informācijas pieprasījumi** | **33** |
|  |  |
| **V. Dažādi iesniegumi** | **472** |